અત્યારે વૈશ્વિકરણનો યુગ છે, જેમાં દુનિયાભરનાં લોકો મોટી સંખ્યામાં એક દેશમાંથી બીજા દેશોમાં અવરજવર કરી રહ્યાં છે. આ પ્રકારની અવરજવર કે સ્થળાંતરણથી પણ રોગચાળાનો ફેલાવો વધ્યો છે. વસતિમાં વધારો થવાથી માનનવજાતનું અગાઉ વસતિ ન હોય એવા વિસ્તારોમાં સ્થળાંતરણ થયું હોવાથી અથવા ચોક્કસ રોગો સામે પ્રતિકારક ક્ષમતા ન ધરાવતાં હોય તેવા વિસ્તારોમાં માનવજાતનું સ્થળાંતરણ થયું હોવાથી મનુષ્યોને નવા રોગો થવાની શક્યતામાં વધારો થયો છે. શુષ્ક વિસ્તારોમાંથી ભીનાં વિસ્તારોમાં સ્થળાંતરિત થયેલા લોકો મેલેરિયાનો ભોગ બની શકે છે. પુનર્વસનની પ્રક્રિયામાં થાક અને કુપોષણને કારણે સ્થળાંતરણ થયેલા લોકોને મેલેરિયલ ઇન્ફેક્શન થઈ શકે છે. જ્યારે લોકો ઉષ્ણકટિબંધીય વિસ્તારોમાં સ્થળાંતરણ કરે છે, ત્યારે આ પ્રકારનું જોખમ વધી જાય છે, જે ઉચ્ચ અક્ષાંક્ષ પરનાં વિસ્તારોની સરખામણીમાં મોટી સંખ્યામાં રોગજન્ય બેક્ટેરિયા કે વાઇરસ ધરાવે છે.